cyanic-selkie/wikianc huggingface dataset:
రత్నగిరి
మెరైన్ బయోలాజికల్ పరిశోధన సంస్థ
మెరైన్ బయోలాజికల్ పరిశోధన సంస్థ, రత్నగిరి ప్రధాన సంస్థలలో ఒకటి, ముఖ్యంగా దక్షిణ కొంకణ్ తీర మండలంలో, చేపల ఉత్పత్తి సాంకేతిక పరిజ్ఞానాల అభివృద్ధికి, సాంకేతిక పరిజ్ఞానాన్ని చేపల పెంపకందారులు, వ్యవస్థాపకులు పరిశ్రమలకు బదిలీ, వృత్తిపరంగా శిక్షణ పొందిన మానవశక్తితో ఉత్పత్తి చేయడం వంటివి ఉన్నాయి.
మూలాలు
వర్గం:మహారాష్ట్ర వర్గం:భారతీయ నగరాలు పట్టణాలు వర్గం:భారతదేశం లోని జిల్లాలు
చండీమందిర్
చండీ మందిర్ అనేది భారతదేశం లోని హర్యానా రాష్ట్రంలోని పంచకుల నగరంలో NH-5 చండీగఢ్-కల్కా హైవేపై ఉన్న చండీగఢ్ సమీపంలో, శక్తి దేవత అయిన చండీకి అంకితం చేయబడిన హిందూ దేవాలయం. ఇది చండీగఢ్ నగరం నుండి దాదాపు 15 కిమీ దూరంలో ఉంది, ఈ ఆలయం నుండి మానస దేవి పుణ్యక్షేత్రం 10 కిమీ దూరంలో ఉంది. ఈ ఆలయం అందమైన పరిసరాల మధ్య, శివాలిక్ కొండల నేపథ్యంలో ఉంది.
స్థానాలు
చండీ మందిర్ భారత సైన్యం వెస్ట్రన్ కమాండ్‌కు నిలయం అయిన చండీమందిర్ కంటోన్మెంట్‌లో ఉంది.
ఆలయం
చండీ మందిరాన్ని శ్రీ మాతా మానస దేవి పుణ్యక్షేత్రం బోర్డు నిర్వహిస్తోంది. ఈ ఆలయంలో చండీ, రాధాకృష్ణ, హనుమాన్, శివుడు, రాముడితో సహా వివిధ హిందూ దేవతల విగ్రహాలు ఉన్నాయి.
పండుగలు
నవరాత్రుల సమయంలో దుర్గాపూజ పండుగ సమయంలో, వేలాది మంది ప్రజలు ఈ ఆలయాన్ని సందర్శిస్తారు.
మూలాలు
వర్గం:దేవాలయాలు వర్గం:హర్యానా
మనకు తెలియని తెలంగాణ (పుస్తకం)
మనకు తెలియని తెలంగాణ తెలంగాణలో వెలుగుచూడని చరిత్రకు సంబంధించిన పుస్తకం. యువ చరిత్రకారుడు అరవింద్ ఆర్య పకిడె రాసిన వ్యాసాలను తెలంగాణ రాష్ట్ర భాషా సాంస్కృతిక శాఖ "మనకు తెలియని తెలంగాణ" పేరుతో పుస్తకాన్ని ప్రచురించింది.
రచన
తెలంగాణ రాష్ట్రం ఏర్పడిన తర్వాత తెలంగాణ చరిత్రను వెలికితీసే పరిశోధనలు ప్రారంభమయ్యాయి. అరవింద్ గత 5 సంవత్సరాలుగా అనేకమంది చరిత్ర పరిశోధకులు, పురావస్తు, పర్యాటక శాఖ అధికారులు, విదేశీ పురావస్తు శాస్త్రవేత్తలతో కలసి తెలంగాణలోని అనేక కట్టడాలను సందర్శించి వాటి గురించి వ్యాసాలు రాసాడు.
పుస్తకంగా
తెలంగాణ ప్రాంతంలోని ప్రాచీన చరిత్రను, ఇప్పటివరకూ వెల్లడికాని తెలంగాణ చారిత్రక వైభవాన్ని సప్రామాణికంగా అందించే పరిశోధనలు విరివిగా రావాలి. అందులో భాగంగా తెలంగాణ సాంస్కృతిక మూలాల అన్వేషణకు చరిత్ర మాత్రమే దారి చూపుతుందని భావించిన భాషా సాంస్కృతిక శాఖ, ఆ దిశగా పరిశోధన చేస్తున్న యువ చరిత్రకారుడు అరవింద్ ఆర్య అన్వేషించిన చారిత్రక ప్రదేశాల ఛాయాచిత్రాలతో "అన్ టోల్డ్ తెలంగాణ" పేరుతో రవీంద్రభారతిలో ఛాయాచిత్ర ప్రదర్శనను ఏర్పాటు చేసింది.
విడుదల
2019, మే 20వ తేదీన తెలంగాణ ప్రభుత్వ ప్రధాన కార్యదర్శి శైలేంద్ర కుమార్ జోషి (ఐఏఎస్), పర్యాటక, సాంస్కృతిక శాఖ కార్యదర్శి పార్ధసారధి (ఐఏఎస్), భాషా సాంస్కృతిక శాఖ సంచాలకులు మామిడి హరికృష్ణ చేతుల మీదుగా ఈ పుస్తకం ఆవిష్కరించబడింది.
మూలాలు
వర్గం:తెలుగు పుస్తకాలు వర్గం:తెలంగాణ భాషా సాంస్కృతిక శాఖ వర్గం:2019 పుస్తకాలు వర్గం:తెలంగాణ చరిత్ర వర్గం:చరిత్ర పుస్తకాలు
అనన్య భట్
అనన్య భట్ భారతదేశానికి చెందిన గాయని. ఆమె 2013లో గాయనిగా తన ప్రస్థానాన్ని ప్రారంభించి కన్నడ, తెలుగు సినిమాల్లో పాటలు పాడింది. అనన్య 2017లో 64వ ఫిల్మ్‌ఫేర్ అవార్డ్స్ సౌత్‌లో రామ రామ రే సినిమాలోని "నమ్మ కాయో దేవన్" పాటకుగాను ఫిల్మ్‌ఫేర్ అవార్డును అందుకుంది.
మూలాలు
వర్గం:తెలుగు సినిమా మహిళా నేపథ్య గాయకులు
జైత్‌పూర్ శాసనసభ నియోజకవర్గం
జైత్‌పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం షాడోల్ జిల్లా, షాడోల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
ఖాన్ బహదూర్ అహ్సానుల్లా
ఖాన్ బహదూర్ అహ్సానుల్లా ( 1873 డిసెంబరు 27 – 1965 ఫిబ్రవరి 9)  దేశ విభజనకు ముందు భారతదేశానికి చెందిన విద్యావేత్త, సాహితీవేత్త, ఇస్లామిక్ వేదాంతవేత్త, సంఘ సంస్కర్త. అహ్సానుల్లా అవిభక్త బెంగాల్, అస్సాం లలో విద్యా శాఖ సహాయ సంచాలకుడిగా సూఫీ ఆలోచనాపరునిగా బెంగాల్ లోని ముస్లిములలో ఖ్యాతి పొందిన మహనీయుడు.
ఢాకా అహ్సానియా మిషన్
ఢాకా అహ్సానియా మిషన్ అనేది ఖాన్ బహదూర్ అహ్సానుల్లా స్థాపించిన ప్రభుత్వేతర అభివృద్ధి సంస్థ. మిషన్  ఉద్దేశం  'దైవిక, మానవతా సేవ', మానవులలో  సామాజిక, ఆధ్యాత్మిక అభివృద్ధి  లక్ష్యాలను పెట్టుకొని,  1958 సంవత్సరంలో మిషన్ స్థాపించాడు. ఢాకా అహ్సానియా మిషన్ సంస్థ స్థాపించిన వాటిలో సమాజముకు కావలసిన వైద్య, సాంకేతిక కళాశాలలు, వ్యాపార, వాణిజ్య రంగాలకు సంబంధించిన విద్యలలో నెలకొలిపిన  అహ్సానుల్లా యూనివర్సిటీ ఆఫ్ సైన్స్ అండ్ టెక్నాలజీ (ఏయూఎస్టీ), ఖాన్ బహదూర్ అహసానుల్లా టీచర్స్ ట్రైనింగ్ కాలేజ్ (కేఏటీసీ), అహ్సానియా మిషన్ కాలేజ్ (ఏఎంసీ), అహసానుల్లా ఇన్స్టిట్యూట్ ఆఫ్ ఇన్ఫర్మేషన్ అండ్ కమ్యూనికేషన్ టెక్నాలజీ (ఏఐఐసీటీ), అహ్సానియా మిషన్ ఇన్స్టిట్యూట్ ఆఫ్ మెడికల్ టెక్నాలజీ (ఏఐఎంఐఎంటీ), అహ్సానియా ఇనిస్టిట్యూట్ ఆఫ్ టెక్నాలజీ అండ్ బిజినెస్ (ఏఐటీబీ), అహ్సానియా ఇ-సొల్యూషన్స్ (ఏఈఎస్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీడీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీహెచ్), అహ్సానియా మిషన్ బుక్ డిస్ట్రిబ్యూషన్ హౌస్ (ఏఎంబీడీహెచ్), అహ్సానియా మిషన్ అండ్ జనరల్ హాస్పిటల్ (ఏఎంబీడీహెచ్),  ఇవియే గాక  ఎన్.సి.ఎ.ఎం. ఢాకాలో నల్తా షరీఫ్ అహ్సానియా మిషన్ అనాథాశ్రమం (ఎన్.ఎస్.ఎ.ఎం.ఒ) ను స్థాపన చేయడం జరిగింది.
గౌరవం
అహ్సానుల్లా చేసిన సేవలకు బ్రిటిష్ ప్రభుత్వం 1929 సంవత్సరంలో ఆయనకు "ఖాన్ బహదూర్" అనే బిరుదును ప్రదానం చేసింది. అవిభాజ్య బెంగాల్ లోని హిందువులు, ముస్లింలలో ఇండియన్ ఎడ్యుకేషన్ సర్వీస్ లో చేరిన మొదటి వ్యక్తిగా గుర్తింపు పొందాడు. కలకత్తా విశ్వవిద్యాలయానికి సెనేటర్ గా పనిచేసి, ఢాకా విశ్వవిద్యాలయాన్ని స్థాపించాలనే ఉద్యమంలో ముఖ్యంగా క్రియాశీలకంగా వ్యవహరించాడు.
మరణం
ఖాన్ బహదూర్ అహ్సానుల్లా 1965 ఫిబ్రవరి 9న మరణించారు
మూలాలు
వర్గం:1873 జననాలు వర్గం:కలకత్తా విశ్వవిద్యాలయం పూర్వ విద్యార్థులు వర్గం:1965 మరణాలు
కె.కె.శర్మ
కె.కె.శర్మ తెలుగు సినిమా, రంగస్థల నటుడు. ఏడిద నాగేశ్వరరావు, వి.బి.రాజేంద్రప్రసాద్, నటులు హరనాథ్, మాడా, వడ్డాది సూర్యనారాయణమూర్తిలతో కలిసి కళాప్రపూర్ణ రాఘవ కళాసమితి నాటక సంస్థ తరఫున అనేక నాటకాలలో నటించాడు.
కె.కె.శర్మ పూర్తి పేరు కళ్లేపల్లి శ్రీ వెంకటరామ కామేశ్వర శర్మ. బరంపురంలో జన్మించాడు. నటనపై ఉన్న మక్కువతో రైల్వే ఉద్యోగానికి రాజీనామా చేసి, చిత్ర పరిశ్రమకు వచ్చారు. విఠలాచార్య దర్శకత్వంలో డీవీఎస్‌ రాజు నిర్మించిన గండికోట రహస్యం సినిమాతో సినీ జీవితాన్ని మొదలుపెట్టాడు. ఆయన చివరి చిత్రం హైటెక్‌ మర్డర్‌. స్నేహితులతో కలిసి గోల నాగమ్మ చిత్రాన్ని నిర్మించాడు.
కె. కె. శర్మ 2017 మే 18 న హైదరాబాదులో గుండెపోటుతో మరణించాడు.
సినిమాలు
ఇతడు నటించిన కొన్ని తెలుగు సినిమాల జాబితా:
మూలాలు
వర్గం:రంగస్థల కళాకారులు వర్గం:ఒడిషా తెలుగువారు వర్గం:తెలుగు సినిమా నటులు
రేణు ఖన్నా-చోప్రా
thumb|రేణు ఖన్నా-చోప్రా రేణు ఖన్నా - చోప్రా భారతీయ శాస్త్రవేత్త. ఢిల్లీలోని ఐసిఏఆర్ నేషనల్ ఫెలో స్ట్రెస్ ఫిజియాలజీ & బయోకెమిస్ట్రీ లాబొరేటరీ వాటర్ టెక్నాలజీ సెంటర్ ఇండియన్ అగ్రికల్చరల్ రీసెర్చ్ ఇన్సిట్యూట్‌లో ప్రిన్సిపల్ సైంటిస్ట్‌గా పనిచేస్తుంది.
జననం - విద్యాభ్యాసం
1949, సెప్టెంబరు 24న ఢిల్లీలో జన్మించింది. గ్వాలియర్ లోని జివాజి విశ్వవిద్యాలయం నుండి బిఎస్సీ (మెడికల్) పట్టా, ఇండియన్ అగ్రికల్చరల్ రీసెర్చ్ ఇన్సిట్యూట్ నుండి ఎంఎస్సీ, పిహెచ్.డి. డిగ్రీలను అందుకుంది. 1978లో అగ్రికల్చరల్ రీసెర్చ్ సర్వీస్‌లో నీరు టెక్నాలజీ సెంటర్ విభాగంలో చేరి, పంట ఉత్పాదకతకు సంబంధించిన విభాగంలో పనిచేసింది. ఆ తరువాత ఆస్ట్రేలియన్ నేషనల్ యూనివర్సిటీలో పనిచేసే ఆచార్య సిబి ఓస్మాండ్, డా. డిడబ్ల్యూ లాలెర్‌లతో కలిసి పనిచేసే అవకాశం వచ్చింది.
పరిశోధన
డాక్టర్ చోప్రా ప్రధానంగా కిరణజన్య సంయోగక్రియకు పంట మొక్కలకు మధ్యగల సంబంధం, కరువుకాలంలో మొక్క తట్టుకునే విధానంను, పంట ఉత్పాదకతపై పరిశోధన చేసింది. రిసెర్చ్ గేట్ అనే వెబ్సైటుకోసం 72 పరిశోధన వ్యాసాలు రాసింది.
వెలుపలి లింకులు
వర్గం:భారతీయ మహిళా శాస్త్రవేత్తలు వర్గం:1949 జననాలు వర్గం:ఢిల్లీకి చెందిన పౌరులు
32వ హైదరాబాద్ జాతీయ పుస్తక ప్రదర్శన
32వ హైదరాబాద్ జాతీయ పుస్తక ప్రదర్శన (హైదరాబాద్ బుక్ ఫెయిర్) ప్రదర్శన హైదరాబాద్‌ తెలంగాణ కళాభారతి (ఎన్టీఆర్‌ స్టేడియం) ప్రాంగణంలో జరిగింది. ఈ పుస్తక ప్రదర్శన 15 డిసెంబర్‌ 2018 నుంచి 25 డిసెంబర్‌ 2018 వరకు నిర్వహించారు.
నిర్వహణ
32వ జాతీయ పుస్తక ప్రదర్శన 15 డిసెంబర్‌ 2018 నుంచి 25 డిసెంబర్‌ 2018 మధ్యాహ్నం 2.30 నుంచి రాత్రి 8.30 గంటల వరకు, శని, ఆదివారాలు, సెలవు రోజుల్లో  మధ్యాహ్నం 12.30 నుంచి  రాత్రి 9 గంటల వరకు నిర్వహించారు. జర్నలిస్ట్ వట్టికోట ఆళ్వార్‌ స్వామి పేరిట ప్రత్యేక ప్రాంగణాన్ని, ప్రముఖ కవి రచయిత డాక్టర్‌ సి.నారాయణరెడ్డి పేరిట వేదికను ఏర్పాటు చేశారు. 331 స్టాళ్లతో ఏర్పాటు చేసిన ఈ పుస్తక ప్రదర్శనను ఉపరాష్ట్రపతి వెంకయ్యనాయుడు ప్రారంభించగా, తెలంగాణ సాంస్కృతిక, పర్యాటకశాఖ ముఖ్యకార్యదర్శి బుర్రా వెంకటేశం, తెలంగాణ పబ్లిక్‌ సర్వీస్‌ కమిషన్‌ చైర్మన్‌ ఘంటా చక్రపాణి, తెలంగాణ మీడియా కమిషన్‌ చైర్మన్‌ అల్లం నారాయణ, హైదరాబాద్‌ బుక్‌ ఫెయిర్‌ అధ్యక్ష, కార్యదర్శులు జూలూరు గౌరీశంకర్, కోయ చంద్రమోహన్‌, రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ  పాల్గొన్నారు. పిల్లలకు, ఐడీ కార్డుతో వచ్చిన విద్యార్థులకు ఉచిత ప్రవేశం కల్పించారు. సాహితీ సభలు, పుస్తకావిష్కరణలు, తెలంగాణ రాష్ట్ర భాషా సాంస్కృతిక శాఖ ఆధ్వర్యంలో సాంస్కృతిక కార్యక్రమాలు నిర్వహించారు.
ఈ పుస్తక ప్రదర్శనలో సినీ నటుడు ప్రకాశ్ రాజ్ తన జీవితంలో ఎదురైన సమస్యలు, వాటికి సంబంధించి ఆయనకు తోచిన పరిష్కారాలతో ‘దోసిటి చినుకులు’ పేరుతో పుస్తకంగా తీసుకవచ్చి పుస్తకాన్ని ఆవిష్కరించాడు. ఈ పుస్తక ప్రదర్శనలో తెలుగు భాషకు సంబంధించి విశాలాంధ్ర, నవచేతన, నవతెలంగాణ, తెలంగాణ భాషా సాంస్కృతిక శాఖ, తెలంగాణ సాహిత్య అకాడమీ, తెలుగు అకాడమీ, పొట్టి శ్రీరాములు తెలుగు విశ్వ విద్యాలయం, ఎమెస్కో సంస్థలకు సంబంధించిన ప్రచురణలతో పాటు ఆంగ్ల భాషకు సంబంధించి అంతర్జాతీయ సంస్థలైన పెంగ్విన్‌తో పాటు, రూట్లేజ్, సేజ్, హచెట్, గ్రీన్వుడ్ తదితర సంస్థలు తమ ప్రచురణ పుస్తకాలను అందుబాటులో ఉంచాయి. ఈ పుస్తక ప్రదర్శనలో ప్రతిరోజూ ‘సాహిత్య సమాలోచన’ పేరుతో సాహిత్య సదస్సు నిర్వహించారు.
మూలాలు
వర్గం:పుస్తకాలు వర్గం:హైదరాబాదు
నీలికళ్లు
ఫ్రెంచి రచయిత బాల్జాక్ (Honoré de Balzac 1799–1850) లఘునవల లేదా నవలిక తెలుగు అనువాదం నీలికళ్లు బెల్లంకొండ రామదాసు దీన్ని అనువదించారు.
కవి పరిచయం
బాల్జాక్ 19వ శతాబ్దంలో జీవించిన మహారచయితలలో ఒకరు. దాదాపు 100 రచనలు చేశారు. కథలు, నాటకాలు, నవలికలు, వ్యాసాలు రచించారు. ఫ్రెంచి సమాజ జీవితాన్ని సమగ్రంగా చిత్రించాలని వారు ఆశయంగా పెట్టుకున్నారు! నవలలు, కథానికలు పుంఖానుపుంఖంగా రాశారు. నిత్యం పన్నెండు గంటలపైగా రచనావ్యాసంగం లో ముణిగి పోయి, ఆరోగ్యం కోల్పోయి ఏభై ఏళ్ళకే మరణించారు. ఆర్ధికసమస్యలు, చేపట్టిన ఏ వ్యాపారం లాభసాటిగా నడవకపోవడం, ఒక స్త్రీని ఇరవై ఏళ్ళు ప్రేమించి పరిణయమాడిన అయిదు నెలలలోపే తాను చనిపోవడం ఆయన జీవితంలో దురదృష్టం. బాల్జాక్ యూరోపియన్ సాహిత్యంలో వాస్తవిక వాదాన్ని ప్రవేశపెట్టారు. పేరిస్ నగరం అన్ని పార్శ్వాలను కాచి వడపోశారు.
కథాంశం
నీలికళ్ళు నవల ఆరంభం పేరిస్ నగర జీవితం ఆయావర్గాల బ్రతుకులు, సంపన్న"కులీనుల" విలాస శృంగారజీవితం, వేశ్యావాడలు, ధనగర్వంతో అసహజ శృగారజీవితానికి వాడుక పడడం, ఈ మొత్తం వ్యవస్థలో బానిసలవలె బ్రతికే స్త్రీలు అన్నీ కళ్ళకు కట్టించారు ఈనవలలో. ఈనవలలో హెన్రీ అనే సంపన్న యువకుడి చుట్టూతా కథ అల్లబడింది. అతనితల్లి లోకాతీతమైన సుందరి. విశృంఖల జీవితం గడుపుతుంది. ఒక భర్త తర్వాత మరొకరు భర్తలు. లార్డ్ డడ్లీతో ఆమెకు వివాహేతర బంధంలో కలిగిన హెన్రీకి ఒక తండ్రిని ఏర్పరుస్తారు. తండ్రి గా వ్యవహరించేందుకు ధనాశతో ఒకవ్యక్తి ఆమెను వివాహం చేసుకొంటాడు.. హెన్రీ అదృష్టవశాత్తు ఒక క్రైస్తవ మతగురువు పెంపకంలో పెరిగి విద్యాబుద్ధులు నేరుస్తాడు. పాతికేళ్ళు రాకముందే స్వతంత్ర జీవనం, జనకతండ్రి డడ్లి ద్వారా లభిచిన సంపద, అపూర్వమైన దేహసౌందర్యంతో పేరిస్ కులీన సమాజంలో ఒక బంభరం, యవ్వనవతుల కలల కథానాయకుడవుతాడు. లార్డు డడ్లి విశృంఖల శృంగారజీవితం ఫలంగా అనేక దేశాల్లో అతని సంతానం అనామకంగా పెరుగుతారు. డడ్లి మరొక సంతానం మార్గరెటా. ఆమె ఒక వృద్ధుణ్ణి, స్పానిష్ కోటీశ్వరుణ్ణి వివాహంచేసుకొని పేరిస్.లో జమీందారిణి వలే విశృంఖల జీవితం గడుపుతూ ఉంటుంది. ఆమె ఒక ముల్లెటొ (అనగా దక్షిణ అమెరికా లో నల్లజాతి స్త్రీకి శ్వేతజాతీయునికీ జన్మించిన) సుందరి పకితను బానిసగా తనవద్ద ఉంచుకొఃటుంది. రెండేళ్ళలో హెన్రీకి అందని అందగత్తెలు ఆనగరంలో ఉండరు. అటువంటి సమయంలో దేవలోకంనుంచి వచ్చిన సుందరి వంటి చిన్నది పకిత అతని కంటపడుతుంది. ఆమె పొందుకోసం ప్రయత్నించి ఆమె ప్రేమను పొందుతాడు. ఆమె హెన్రీతో ఏకాంతంలో సుఖిస్తున్న సమయంలో ఆశ్చర్యకరంగా - తన యజమానురాలిపేరు-మార్గరెటా పేరు పలుకుతుంది. తనను ప్రత్యామ్నాయంగా ఉపయోగించుకొన్నదని అతను భావిస్తాడు. అతని అహం దెబ్బతింటుంది. పకితను చంపాలని మరురోజు హెన్రి ఆమెగదిలోకి ప్రవేశించేసమయానికే ఆమె నెత్తురు మడుగులో పడివుంటుంది. మార్గరెటా రక్తసిక్తమైన కత్తిపట్పుకొని అతనిపైకి దూకుతుంది. హెన్రీ ఆమె చేయిపట్టుకొని ఆపుతాడు. ఇద్దరూ ఒకరిముఖంలోకి ఒకరు చూసుకొని "మీతండ్రి లార్డ్ డడ్లినా",అని ఆశ్చర్యపోతూ ఒకేసారి అంటారు. పకిత అతనిలో మార్గరెటా పోలికలు చూసి ఆశ్చర్యం గా అన్నమాటని తెలిసినా ఇపుడేంచేయగలడు? అసూయా గ్రస్తమైన మార్గరెటా పకితను అన్యాయంగా చంపుతుంది.
కథనం
కులీనుల అసహజ శృంగారజీవితం, అమానవీయ ప్రవర్తన చాలా ఆసక్తికరంగా చిత్రించారు బాల్జాక్ ఈనవలలో. పాఠకులు నవలలో ప్రతివాక్యాన్నీ శ్రద్ధగా చదవాలి. ముందు జరగబోయే విషయాలను యధాలాపంగా నిక్షిప్తం చేస్తూపోతారు రచయిత., చిన్న వివరం గమనించక పోయినా కథ అర్థంకాదు. కధనశిల్పం పత్తేదారు నవలల్లోలా అనిపిస్తుంది. ఊహించని ముగింపు. ఆసక్తి పట్టలేక చివరి పేజీలు చదివినా బోధపడదు. మార్క్సు, ఏంజెల్స్ బాల్జాక్ రచనలను ప్రముఖంగా పేర్కొన్నారు. పెట్టుబడిదారీ విధానం యూరపులో విస్తరిస్తున్న దశ వీరిరచనల్లో చక్కగా చిత్రించబడిందని, శ్రామికుల జీవితాన్ని రచనల్లో చూపారని వారు పేర్కొన్నారు. బాల్జాక్ ప్రకృతిని, పేరిస్ వీధులను, నగరజీవితాన్ని చాలా వివరంగా వర్ణించారు. అనువాదంలో మూలంలోని కవితాధోరణి యధాతధంగా నింపారు బెల్లంకొండ. ఒకవాక్యం కూడా కవితా స్పర్శ లేకుండా కనిపించదు. బాల్జాక్ రచనా రాక్షసుడు. ఎన్ని వేలపేజీలు రాశాడు, ఎన్ని మానవ మనస్తత్వాలను చిత్రించాడు, ఎంత జీవిత వైవిధ్యాన్ని మనముందు ఆవిష్కరించాడని మ్రాన్పడిపోతాము.
మూలాలు
వర్గం:తెలుగు అనువాద పుస్తకాలు వర్గం:1958 పుస్తకాలు
ఒంటరి దినోత్సవం
నేపథ్యం
చైనీస్ సింగిల్స్ డే, లేదా బాచిలర్స్ డే, 1993 లో నాన్జింగ్ విశ్వవిద్యాలయంలో ఉద్భవించింది. సింగిల్స్ డే వేడుకలు 1990 లలో నాన్జింగ్ లోని అనేక ఇతర విశ్వవిద్యాలయాలకు వ్యాప్తి చెందింది. ఈ సెలవుదినానికి "సింగిల్స్ డే" అని పేరు పెట్టారు. ఎందుకంటే  11/11 (నవంబర్ 11), నాలుగు "సింగిల్స్" ను సూచిస్తుంది అని ఒంటరి దినోత్సవం జరుపుకుంటారు. సింగిల్స్ డే పండుగ జరుపుకోవడనికి అనేక కారణాలు ఉన్నాయి. సృష్టిని వివరించే అనేక సిద్ధాంతాలు ఉన్నాయి. ఒక మూలం కథ ఏమిటంటే, 1993 లో, నాన్జింగ్ విశ్వవిద్యాలయం లో మింగ్కౌవుజు ("ఆల్ సింగిల్ మెన్") వసతిగృహంలోని నలుగురు మగ విద్యార్థులు ఒంటరిగా ఉండటం వారిని ఒంటరి నుండి ఎలా బయటపడవచ్చో చర్చించారు. నవంబర్ 11 గౌరవప్రదంగా సంఘటనలు, వేడుకల రోజు అని అంగీకరించారు. ఒంటరిగా ఉండటం. ఈ విషయం వేరు విశ్వవిద్యాలయం గుండా వ్యాపించి చివరికి విస్తృత సమాజంలోకి ప్రవేశించాయి. సోషల్ మీడియా వాడకంతో వ్యాప్తి పెరిగింది.
మూలాలు
వర్గం:దినోత్సవాలు వర్గం:అంతర్జాతీయ దినములు
నోకియా ఎన్ 78
thumb|నోకియా ఎన్ 78 నోకియా ఎన్78, ఒక ఉంది 3G స్మార్ట్ఫోన్ చేసిన నోకియా. ఇది మొట్టమొదట 11 ఫిబ్రవరి 2008న మొబైల్ వరల్డ్ కాంగ్రెస్‌లో పరిచయం చేయబడింది,  పన్నులు, సబ్సిడీలకు ముందు €350కి 26 మే 2008న ప్రారంభించబడింది. ఇది సింబియన్ 9.3 ( S60 3వ ఎడిషన్, ఎఫ్ పి 2) పై నడుస్తుంది. కాంపాక్ట్, లైట్ బాడీలో మరింత చౌకైన ఎన్ సిరీస్ పరికరంగా విక్రయించబడింది. ఫోన్ ఎన్-గేజ్ 2.0 మొబైల్ గేమింగ్ సేవకు అనుకూలంగా ఉంది.ఇది ఎన్73 వారసుడు దాని డిజైన్ ఎన్81, ఎన్82 ఎన్96 లతో సారూప్యతను పంచుకుంటుంది. సాపేక్షంగా తక్కువ ధర ఉన్నప్పటికీ,నోకియా ఎన్ 78 ఇప్పటికీ ఏ -జి పి ఎస్, హెచ్ ఎస్ డి పి ఏ  వై -ఫై  వంటి అనేక ప్రామాణిక ఎన్ సిరీస్ ఫీచర్‌లను కలిగి ఉంది. ఇది N81లో వలె టచ్-సెన్సిటివ్ నవీ వీల్‌ను కలిగి ఉంది.ఎఫ్ ఎమ్ ట్రాన్స్‌మిటర్‌ను కలిగి ఉన్న మొదటి నోకియా ( సోనీ ఎరిక్సన్ డబ్ల్యు980 తో పాటుగా మొదటిది). దీని కీప్యాడ్ హైడ్ మోడ్‌లో దాచబడింది. కీని నొక్కినప్పుడు వెలుగుతుంది. అయితే ఇది ఎన్73 వలె ప్రజాదరణ పొందలేదు. తరువాత 2008లో, నోకియా ఎన్79 పరిచయం చేయబడింది.నోకియా ఎన్78 నోకియా ట్యూన్ కొత్త పొడిగించిన గిటార్ ఆధారిత వెర్షన్‌తో కూడిన మొదటి నోకియా ఫోన్ కూడా.
ఫర్మ్‌వేర్ చరిత్ర
ఫర్మ్‌వేర్ వెర్షన్ 20.149 (డిసెంబరు 8, 2008 తేదీ) జనవరి 2009లో దాని ఓవర్-ది-ఎయిర్ అప్‌డేట్ సౌకర్యం ద్వారా జెనరిక్ (నాన్-బ్రాండెడ్) ఎన్78 కోసం అందుబాటులోకి వచ్చింది.
తాజా ఫర్మ్‌వేర్ వెర్షన్ 21.002 ఫిబ్రవరి 18, 2009న విడుదల చేయబడింది, ఇది FOTAని ఉపయోగించి 214 KB డౌన్‌లోడ్ చేయబడిన ఫైల్‌తో తేలికైన నవీకరణ .అప్‌గ్రేడ్ చేసిన తర్వాత పరికరం మొత్తం పనితీరుకు అనేక మెరుగుదలలు చేయబడ్డాయి.
నోకియా సాఫ్ట్‌వేర్ అప్‌డేటర్ ద్వారా ఫర్మ్‌వేర్ వెర్షన్ 30.011 కూడా అందుబాటులో ఉంది. ఈ నవీకరణ 8 మే 2009న విడుదలైంది కానీ FOTA ద్వారా అందుబాటులో లేదు.
మూలాలు
వర్గం:నోకియా మొబైల్ ఫోన్స్ వర్గం:మొబైల్ ఫోన్లు
సంతోష్‌నగర్
సంతోష్‌నగర్, తెలంగాణ రాష్ట్ర రాజధాని హైదరాబాదు లోని ఒక నివాస, వాణిజ్య ప్రాంతం. ఇది హైదరాబాదు పాతబస్తీలోని సైదాబాద్ సమీపంలో ఉంది. దీనిని ఓల్డ్ సంతోష్‌నగర్ కాలనీ, న్యూ సంతోష్‌నగర్ కాలనీ అని రెండు ప్రాంతాలుగా విభజించారు. ఈ ప్రాంతం, ఆల్ ఇండియా మజ్లిస్ ఎ ఇత్తెహాదుల్ ముస్లిమీన్ (ఏఐఎంఐఎం) పార్టీ శాసనసభ్యుడు సయ్యద్ అహ్మద్ పాషా క్వాద్రి ప్రాతినిధ్యం వహిస్తున్న యాకుత్ పురా అసెంబ్లీ నియోజకవర్గం పరిధిలోకి వస్తుంది.
వాణిజ్య ప్రాంతం
సంతోష్‌నగర్‌లో ప్రధాన రహదారిపై మోర్, బిగ్ బజార్, ఫ్రెష్ మొదలైన సూపర్ మార్కెట్లు ఉన్నాయి. కూరగాయలు, కిరాణా సామాగ్రి కోసం ఇక్కడికి 2 కిలోమీటర్ల దూరంలో ఉన్న సైదాబాద్‌లో మదన్నపేట మార్కెట్ ఉంది. ఇక్కడ యాదగిరి సినిమా థియేటర్, వెంకటేశ్వర దేవాలయం, కనకదుర్గ దేవాలయం, మస్జిద్ ఇ బాగ్దాడియా, మసీదు ఇ సహబా, మసీదు ఇ నుస్రత్ ఉన్నాయి.
ప్రజా రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో సంతోష్‌నగర్ నుండి నగరంలోని ఇతర ప్రాంతాలకు బస్సు సౌకర్యం (102, 103, 104, 203, 253, 478 బస్సు నెంబర్లు) ఉంది. ఇక్కడికి సమీపంలోని యాకుత్‌పురా, మలక్‌పేట లో ఎంఎంటిఎస్ రైల్వే స్టేషన్లు ఉన్నాయి. ఇక్కడినుండి హైదరాబాద్ అంతర్జాతీయ విమానాశ్రయానికి 14 కిలోమీటర్ల (8.7 మైళ్ళ) దూరం ఉంటుంది. 30 నిమిషాలలో విమానాశ్రయానికి చేరుకోవచ్చు.
సమీప ప్రాంతాలు
సంతోష్‌నగర్‌లోని కాలనీలు:
ఆరోగ్య సంరక్షణ
ఈ ప్రాంతంలో అపోలో డిఆర్‌డిఓ, ఒవైసి హాస్పిటల్, శ్రీనివాస, నైటింగేల్, ఎంఎస్ పాలీ క్లినిక్ & డెంటల్ కేర్ మొదలైన ఆసుపత్రులు ఉన్నాయి.
విద్య
ఈ ప్రాంతంలో దక్కన్ వైద్య విజ్ఞాన సంస్థ ఉంది. ఇక్కడ స్టూడెంట్స్ పాయింట్ కోచింగ్ సెంటర్ వంటి విద్యా సంస్థలు, ఇతర కోచింగ్ సెంటర్లు కూడా ఉన్నాయి. నారాయణ జూనియర్ కళాశాల, శ్రీనివాస జూనియర్ కళాశాల వంటి అనేక ఉన్నత విద్యా కళాశాలలు ఉన్నాయి.
మూలాలు
వర్గం:హైదరాబాదులోని ప్రాంతాలు
శకుంతల అమ్మాళ్ కళాశాల
బాలికల హాస్టల్
బాలికల హాస్టల్ కలదు
క్రీడా స్థలం
చాలా విశాలమైన గ్రౌండ్ ఉంది. అందులో క్రికెట్, టెన్నిశ్ ఆటలు ఆడుతారు.
2013లో జరిగిన NAAC పరిశీలనలో A గ్రేడ్ పొందింది.
క్యాంటీన్
ఈ కాలేజ్ లో క్యాంటీన్ వుంది అందులో ఒకేసారి వందమంది కలిసి అల్పాహారం తినగలరు.
కళాశాల గ్రంథాలయం
వేల పుస్తకాలు కలవు వ్యాస పుస్తకాలు, పాఠ్య పుస్తకాలు, కాంపిటేటివ్ పుస్తకాలు కలవు డిజిటల్ గ్రంథాలయ సౌఖర్యం కలదు
మూలాలు
వర్గం:తమిళనాడు విద్యాసంస్థలు
బల్వంతరాయ్ మెహతా
బల్వంతరాయ్ మెహతా (1900 ఫిబ్రవరి 19 - 1965 సెప్టెంబరు 19) భారతదేశంలోని గుజరాత్ రాష్ట్రానికి రెండవ ముఖ్యమంత్రిగా పనిచేశాడు. ఇతను సాహసోపేతమైన స్వాతంత్ర్య సమరయోధుడు, సామాజిక కార్యకర్త, పంచాయితీరాజ్ (స్థానిక ప్రభుత్వ) భావన మార్గదర్శకుడు. ఇతను బర్డోలి సత్యాగ్రహ సైనికుడు. రాచరిక రాష్ట్రాల రంగపు స్వయం పాలన కోసం ప్రజల పోరాటంలో ఇతని అత్యుత్తమ సహకారం ఉంది. ఇతని పేరు సుస్పష్టంగా ప్రజాస్వామ్య వికేంద్రీకరణతో ముడిపడి ఉంటుంది. ముఖ్యంగా "బల్వంతరాయ్ మెహతా కమిటీ" సిఫార్సులు ఆధారంగా దేశంలో అమలు పరచబడి, బాగా ప్రాచుర్యం పొందిన పంచాయితీ రాజ్ అనే విప్లవాత్మక కార్యక్రమంతో ఇతను ఖ్యాతి పొందాడు.
ఫాదర్ ఆఫ్ పంచాయితీరాజ్
స్వాతంత్ర్యం తరువాత ఇతను భారతదేశ లోక్‌సభకు పార్లమెంటు సభ్యునిగా రెండుసార్లు ఎన్నికయ్యాడు. ఇతను పార్లమెంట్ అంచనా కమిటీ అధ్యక్షుడుగా ఉన్నాడు.ప్రణాళిక ప్రాజెక్ట్స్ కమిటీ అధ్యక్షుడుగా భారతదేశంలోని రాష్ట్రాలలో మూడు అంచెల వ్యవస్థ స్థాపన కోసం మెరుగైన విధానానికి ఒక అద్భుతమైన నివేదికను ప్రవేశపెట్టాడు.అందువలన ఇతను భారతదేశపు పంచాయితీ రాజ్ ఫాదర్‌గా ప్రశంసించబడ్డాడు.
బిశ్వనాథ్ పట్నాయక్
బిశ్వనాథ్ పట్నాయక్ గాంధేయవాది, సర్వోదయ, భూదాన్ నాయకుడు. ఒడిషా రాష్ట్రం లోని కుజేంద్రి, బలిగూడ అనే గిరిజన ప్రాంతాల్లో నిస్వార్థమైన, నిర్మాణాత్మకమైన కృషి చేసినందుకు గాను 2008 లో జమ్నాలాల్ బజాజ్ పురస్కారం గెలుచుకున్నాడు.
జులేఖా బేగం
thumb|జులేఖా బేగం సమాధి జులేఖా బేగం మౌలానా అబుల్‌ కలాం ఆజాద్‌ భార్య. 1892 లో కోల్‌కతా లో జన్మించారు. 7-8 సంవత్సరాల వయస్సులోనే 13 ఏండ్ల వయస్కుడెన అబుల్‌ కలాం ఆజాద్‌తో వివాహం జరిగింది. మౌలానాకు జులేఖా బేగం నిరంతరం తోడ్పాటునందించారు. మౌలానా ఆజాద్‌ 1916లో మూడు సంవత్సరాలు జైలు లో గడిపినప్పుడు ఆమె భర్త నిర్వహిస్తున్న కార్యక్రమాలు కుంటుపడ కుండా చూశారు. మళ్ళీ 1922 ఫిబ్రవరిలో ఏడాది జెలుశిక్ష విధిస్తూ న్యాయస్థానం తీర్పుచెప్పింది. అప్పుడు జులేఖా బేగం జాతీయోద్యమం పట్ల తన నిబద్ధతను చాటింది.మౌలానాను అరెస్టు చేయటంతో కలకత్తా కేంద్రంగా ఆయన నిర్వహిస్తున్న కార్యక్రమాల బాధ్యతలను చేపట్టారు. నా భర్త అరెస్టు వలన బెంగాల్‌ ఖిలాఫత్‌ కమిటీ కార్యక్రమాలను నిర్వహిస్తానని గాంధీజీకి తెలియజేశారు. నా ఆరోగ్యం బాగాలేదు. ఈ నశ్వరమెన శరీరాన్ని ఖిలాఫత్‌ ఉద్యమానికి అంకితం చేస్తానన్నారు.మౌలానా రాజకీయ కార్యకలాపాలలోనూ సాహిత్య వ్యాసంగాలలోనూ ఆమె  ఎంతో తోడ్పాటు అందించారు.1941లో జులేఖా బేగం అనారోగ్యం తీవ్రతరమయ్యింది.జులేఖా బేగం కలకత్తా వదలి రాంచీ వెళ్ళారు.ఆరోగ్యం కొంత మెరుగుపడ్డాక 1942 లో  తిరిగి కలకత్తా వచ్చారు. ఆమె కలకత్తాకు వచ్చి నాలుగు రోజులు గడవక ముందే అఖిల భారత కాంగ్రెస్‌ సమావేశాలకు బొంబాయి వెళ్ళిన మౌలానాను బ్రిటీషు ప్రభుత్వం  అరెస్టు చేసి నైనిటాల్‌ జెలులో ఉంచింది.బేగం జులేఖా అనారోగ్యం రోజురోజుకు తీవ్రమై చివరకు భర్త కడసారి చూపుకు నోచుకోకుండానే 1943 ఏప్రిల్‌ 19న కలకత్తాలో మరణించారు.
బిశ్వనాథ్ పట్నాయక్
తొలి జీవితం
బిశ్వనాథ్ పట్నాయక్ 1916 నవంబర్ 11 న అప్పటి గంజాం జిల్లాలోని కుమారద గ్రామంలో జన్మించారు. బిశ్వనాథ్ గ్రామం లోని పాఠశాలలో చదువుకున్నాడు. తండ్రి ఉపేంద్ర పట్నాయక్, బిశ్వనాథ్ చిన్నతనం లోనే మరణించగా, తాత ఘనశ్యామ్ పట్నాయక్ అతన్ని పెంచాడు. కొన్నాళ్ళకు అతను ఆంధ్రప్రదేశ్‌లోని శ్రీకాకుళం వెళ్లాడు. అక్కడ 8 వ తరగతి వరకు చదువుకున్నాడు. 17 సంవత్సరాల వయస్సులో, తన గ్రామ పాఠశాలలో అనధికారిక ఉపాధ్యాయునిగా ఏడు రూపాయల నెల జీతంతో వృత్తి జీవితం మొదలుపెట్టాడు. అక్కడే అతను గాంధేయవాది గోపబంధు చౌదరి తో ప్రేరితుడై, అతని సహాయకుడిగా పనిచేయడం మొదలు పెట్టాడు. ఖాదీ ఉద్యమాన్ని విస్తరించడానికి చౌదరి అతడిని కోరాపుట్‌ కు పంపాడు. పట్నాయక్ 1940 లో కుజేంద్రి వెళ్ళాడు.
నిర్మాణాత్మక కృషి
పట్నాయక్ ప్రత్యేక ఉత్కల్ రాష్ట్ర ఉద్యమంలో చేరారు. బనబాసి సేవా సమితిలో పని చేయడం మొదలు పెట్టాడు. ఈ సంస్థను 1972 లో గోపబంధు చౌదరి స్థాపించాడు. పేద గిరిజనుల విద్య, అభ్యున్నతి వంటి పనులపై ఈ సంస్థ కృషి చేసింది. అనాథాశ్రమాలు, వృద్ధాశ్రమాలను స్థాపించింది. గిరిజన పిల్లల అనేక గురుకుల పాఠశాలలను నడిపింది. బిశ్వనాథ్ కోరాపుట్‌లో ఖాదీని బాగా ప్రచారం చేసాడు. అతడిని కోరాపుటియా గాంధీ అని పిలిచేవారు. అంటరానితనానికి వ్యతిరేకంగా అతను పోరాటం చేసాడు. కృపాసింధు హోతా ఆదేశాల మేరకు, షెడ్యూల్డు కులాలు, తెగల ప్రజలు బిశ్వనాథ్ నాయకత్వంలో కుజేంద్రి లోని హిందూ దేవాలయం లోకి ప్రవేశించారు. అతను వినోబా భావేకి సన్నిహితుడు. కోరాపుట్ ప్రాంతంలో భూదాన్ ఉద్యమం మొదలు పెట్టాడు. ఇది బాగా విజయవంతమైంది. అతను క్విట్ ఇండియా ఉద్యమంలో కూడా పాల్గొన్నాడు.
జులేఖా బేగం
వర్గం:1892 జననాలు వర్గం:1943 మరణాలు
బిశ్వనాథ్ పట్నాయక్
నిర్మాణాత్మక కృషి
ప్రజలు అతన్ని "అజ్ఞ్యా" (ఒరియాలో 'సర్') అని పిలిచేవారు.
పురస్కారాలు
పట్నాయక్ అందుకున్న పలు పురస్కారాల్లో కొన్ని ఇవి:
మరణం
బిశ్వనాథ్ పట్నాయక్ 2010 మే 29 న ఒడిశా లోని కంధమాల్ జిల్లా బలిగూడలో మరణించాడు. అతని వయస్సు 93.
కోత్మా శాసనసభ నియోజకవర్గం
కోత్మా శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం అనుప్పూర్ జిల్లా, షాడోల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
అలాస్కా గణేశ దేవాలయం
అలాస్కా గణేశ దేవాలయం, ఉత్తర అమెరికా లోని ఎంకరేజ్‌లో ఉన్న హిందూ దేవాలయం. ఈ దేవాలయంలో వినాయకుడి తోపాటు దుర్గ, రాముడు కొలువై ఉన్నారు.
చరిత్ర
1995లో డౌన్‌టౌన్ ఎంకరేజ్‌ ప్రాంతంలో పూజలు, ఇతర ఆధ్యాత్మిక కార్యక్రమాలు నిర్వహించుకోవడానికి హిందువులు ఒకప్రాంతంలో సమావేశమవడం ప్రారంభించారు. 1999లో, ఎంకరేజ్ చర్చ్ ఆఫ్ రిలిజియస్ సైన్స్‌లో ఒక గదిని అద్దెకు తీసుకున్నారు. శివయ్య సుబ్రహ్మణ్యస్వామి గణేషుడి విగ్రహాన్ని విరాళంగా అందించాడు. దాంతో 2000లో అలాస్కాలోని గణేశ దేవాలయం నాన్ ప్రాఫిట్ ఛారిటీ, మతపరమైన సంస్థగా నమోదు చేయబడింది. 2003లో, రాస్ప్‌బెర్రీ రోడ్‌లో దేవాలయాన్ని నిర్మాణంకోసం ఒక ఆస్తిని కొనుగోలు చేసి, పునరుద్ధరించారు. ఆ తరువాత అనేక దేవతామూర్తులను ప్రతిష్ఠించి, 2011లో ప్రారంభించారు. ఈ ఆలయం ఉదయం 12:00 నుండి మధ్యాహ్నం 2:00 గంటల మధ్య ప్రజలకు తెరిచి ఉంటుంది.
మూలాలు
వర్గం:హిందూ దేవాలయాలు, అమెరికా వర్గం:2010 స్థాపితాలు వర్గం:అలాస్కా
గదర్ ఉద్యమం
thumb|ఇండిపెండెంట్ హిందూస్థాన్ పత్రిక గదర్ పార్టీ లేదా గదర్ ఉద్యమం, భారత స్వాతంత్ర్యోద్యమం కాలంలో పంజాబీలు స్థాపించిన భారతీయ విప్లవ సంస్థ. హిందూ, సిక్కు, ముస్లిం నాయకుల సమ్మేళనంతో ఏర్పడింది. 1913లో బ్రిటీష్ పాలనతో సంబంధరహితంగా విదేశాలనుండి భారతదేశానికి పనిచేయడం ప్రారంభమై, భారత స్వాతంత్ర విప్లవోద్యమంలో భాగంగా భారతదేశంలోని విప్లవకారులతో కలిసి పనిచేయడమేకాకుండా వారికి ఆయుధాలను, మందుగుండు సామగ్రిని అందించడానికి సహాయపడింది.
ఈ పార్టీ ప్రధాన కార్యాలయం శాన్ ఫ్రాన్సిస్కోలో ఉంది. ఇందులో భాయ్ పర్మానంద్, సోహన్ సింగ్ భక్నా, హర్ దయాల్, మొహమ్మద్ ఇక్బాల్ శేదై, కర్తార్ సింగ్ శరభ, అబ్దుల్ హఫీజ్ మహ్మద్ బరకాతుల్లా, సులామన్ చౌదరి, అమీర్ చౌదరి, రష్బీరి బోస్, గులాబ్ కౌర్ తదితరులు కీలక సభ్యులుగా ఉన్నారు.
ఏర్పాటు
1910 దశకంలో వాషింగ్టన్‌, ఒరేగాన్‌ రాష్ట్రాల్లోని కట్టెల మిల్లులలో, కాలిఫోర్నియాలోని వ్యవసాయ భూములలో పనిచేయడానికి పంజాబ్ రాష్ట్రం నుండి చాలమంది కార్మికులు వెళ్ళారు. అయితే అక్కడ పనిచేస్తున్న తెల్లజాతీయుల జీతంకంటే, భారతీయులకు తక్కువ జీతం చెల్లించడంతోపాటూ వివక్ష, చిన్నచూపు చూపించేవారు. అలా ఇంగ్లీషువారిపై కోపం పెంచుకున్న భారతీయులు, దేశానికి స్వాతంత్ర్యం వస్తేనేగాని తమ జీవితాలు మారవని అర్థంచేసుకున్నారు. మొదటిసారిగా 1913 ఏప్రిల్‌లో ఒరేగాన్‌లోని అస్టోయియాలో భారతీయ కార్మికులు సమావేశమై, 'పసిఫిక్‌ తీర హిందీ సంఘం' ను ఏర్పాటు చేసారు. సంఘం ప్రధాన కార్యాలయంపైన యుగంతర్‌ ఆశ్రమ్‌ (శాన్‌ఫ్రాన్సిస్కో) లో సంఘం నుండి 1913 నవంబరు 1న 'గదర్‌' అనే ఒక వారపత్రికను ప్రారంభించింది.
గదర్ అనే పేరు వెనుక చాలా నేపథ్యమే ఉంది. 1857లో జరిగిన ప్రథమ స్వాతంత్ర్య పోరాటాన్ని బ్రిటిషు వారు 'గదర్‌' (తిరుగుబాటు) గా పిలిచేవారు. ఆ పోరాటాన్ని కొనసాగించి, అంతిమంగా దేశాన్ని దాస్య శృంఖలాల నుంచి విముక్తి చేయడమే లక్ష్యం కాబ‌ట్టి పత్రికకు ఆ పేరునే ఖరారు చేశారు. కాలక్రమేణా ఆ సంఘమే 'గదర్‌ పార్టీ'గా ప్రసిద్ధికెక్కింది.
కార్యకలాపాలు
పార్టీ సిద్ధాంతం దృఢమైన లౌకికవాదం. తరువాత పంజాబ్‌లో ప్రధాన రైతు నాయకుడైన సోహన్ సింగ్ భక్నా మాటల్లో: "మేము సిక్కులమో పంజాబీలమో కాదు. మా మతం దేశభక్తి. " ది గదర్ మొదటి సంచిక శాన్ ఫ్రాన్సిస్కోలో 1913 నవంబరు 1 న ప్రచురితమైంది.
పార్టీ వ్యవస్థాపకుల్లో ఒకరైన కర్తార్ సింగ్ శరభ మొదటి సంచికలో ఇలా రాసాడు: "ఈ రోజు విదేశాలలో 'గదర్' ప్రారంభమవుతోంది, కానీ మన దేశ భాషలో, ఇది బ్రిటిష్ రాజ్‌పై యుద్ధం. మా పేరు ఏమిటి? గదర్. మా పని ఏమిటి? గదర్. విప్లవం ఎక్కడ జరుగుతుంది? భారతదేశంలో. పెన్నులు, సిరాల స్థానంలో రైఫిళ్ళూ, రక్తం వచ్చే సమయం త్వరలోనే వస్తుంది."
1914 లో కెనడా ప్రభుత్వపు భారత వ్యతిరేక వలస చట్టాలకు సూటిగా సవాలు విసిరిన కోమగట మారు ఓడ ప్రయాణం తరువాత, అమెరికాలో నివసిస్తున్న అనేక వేల మంది భారతీయులు తమ వ్యాపారాలను, గృహాలనూ విక్రయించి బ్రిటిషు వారిని భారతదేశం నుండి తరిమికొట్టేందుకు సిద్ధమయ్యారు. హర్ దయాళ్, అమెరికా అధికారులు తనను బ్రిటిషు వారికి అప్పగిస్తారనే ఆందోళనతో యూరోప్‌కు పారిపోయాడు. సోహన్ సింగ్ భక్నా అప్పటికే బ్రిటిషు వారికి చిక్కి ఉన్నాడు. నాయకత్వం రామచంద్ర భరద్వాజ్ చేతికి వచ్చింది. మొదటి ప్రపంచ యుద్ధంలో కెనడా ప్రవేశించిన తరువాత, ఈ సంస్థ అమెరికాలో కేంద్రీకృతమైంది. జర్మనీ ప్రభుత్వం నుండి దానికి గణనీయమైన నిధులు అందాయి. వారి ధోరణి చాలా తీవ్రవాద పద్ధతిలో ఉండేది. హర్నామ్ సింగ్ చెప్పిన ఈ మాటలు దాన్ని ప్రతిబింబిస్తాయి:
"మాకు పండితులు, ముల్లాలూ ఎవరూ అవసరం లేదు"
20 వ శతాబ్దపు రెండవ దశాబ్దంలో పార్టీ ప్రాముఖ్యతను సంతరించుకుంది. మొదటి ప్రపంచ యుద్ధంపై భారతదేశం అసంతృప్తి కారణంగాను, భారతదేశంలో రాజకీయ సంస్కరణలు లేకపోవడం వల్లనూ దాని బలం పెరిగింది.1917 లో హిందూ జర్మన్ కుట్ర విచారణలో గదర్ పార్టీ నాయకుల్లో కొందరిని అరెస్టు చేసారు. విచారణలో వారి పత్రిక ప్రసక్తి వచ్చింది.1914 లో, హర్యానాకు చెందిన పార్టీ సభ్యుడు కాశీ రామ్ జోషి అమెరికా నుండి భారతదేశానికి తిరిగి వచ్చాడు. 1915 మార్చి 15 న అతడిని వలస ప్రభుత్వం ఉరితీసింది. గద్దర్ పార్టీకి పంజాబ్ ప్రావిన్స్‌లో నిబద్ధత కలిగిన కార్యకర్తలుండేవారు. కానీ దాని వారిలో చాలా మంది ప్రభుత్వ వత్తిడికి లోనై కెనడా, అమెరికాలకు ప్రవాసం వెళ్ళిపోయారు. దానితో గదర్ పార్టీ భారత రాజకీయాల్లో చురుకైన పాత్ర పోషించడం మానేసింది. శాన్ ఫ్రాన్సిస్కో లోని 5 వుడ్ స్ట్రీట్ నుండి పార్టీ కార్యకలాపాలు నడిచేవి. పార్టీ పత్రిక ఇండిపెండెంట్ హిందూస్థాన్ అక్కడి నుండే వెలువడేది. ఇక్కడే గదర్ స్మారకాన్ని నిర్మించారు. పార్టీకి మెక్సికో, జపాన్, చైనా, సింగపూర్, థాయ్‌లాండ్, ఫిలిప్పీన్స్, మలయా, ఇండో-చైనా, తూర్పు ఆప్రికా, దక్షిణ ఆఫ్రికా వంటి ఇతర దేశాలలో క్రియాశీల సభ్యులుండేవారు.
మూలాలు
వర్గం:భారత స్వాతంత్ర్యోద్యమం ఎడిటథాన్ వర్గం:1913 స్థాపితాలు వర్గం:భారతదేశం వర్గం:భారత స్వాతంత్ర్యోద్యమం వర్గం:భారతదేశ స్వాతంత్రం కోసం విప్లవోద్యమం వర్గం:విప్లవోద్యమాలు
అవనిశ్రీ వీరేశ్
అవనిశ్రీ వీరేశ్  జోగులాంబ గద్వాల జిల్లాకు చెందిన కవి. జిల్లాలోని మల్దకల్ మండలం, దాసరిపల్లి స్వగ్రామం. వర్తమాన కాలంలో విరివిగా రచనలు చేస్తున్న తెలంగాణ యువకవులలో ఒకరు. వచన కవిత్వం, పాటలు, సమకాలినాంశాలపై వివిధ పత్రికల్లో వ్యాసాలు రాస్తున్నారు. జోగులాంబ గద్వాల జిల్లా ఏర్పడిన తొలి ఏడాదే తెలంగాణ రాష్ట్ర అవతరణ దినోత్సవం సందర్భంగా జిల్లా ఉత్తమకవిగా అప్పటి కలెక్టర్ రజత్ కుమార్ షైని చేతుల మీదుగా అవార్డు స్వీకరించారు. ఇప్పటి వరకు రెండు వచన కవితా సంకలనాలు వెలువరించారు.
రచనలు
ఇసుర్రాయి ఇసుర్రాయి ఇంటింటి మట్టి అరుగు ఈతసాపమీద దోసెడు గింజల్ని పగలగొట్టి కడుపులో ఆకలిని నలిపేసే బండరాయి. పల్లెప్రజల గొంతులోకి కాసింత గంజో సద్దసంకటో కమ్మగా జారిపోవాలంటే ఇంట్లో అవ్వనో అమ్మనో ఇసుర్రాయి కి శాసబోయాల్సిందే. భూమి సూర్యూని చుట్టూ ఎలా తిరుగుతుందో పల్లె ప్రజలు బహుశ ఇక్కడి నుండే అర్థం చేసుకున్నారేమో..! ఆ ఇంటి ముచ్చట ఈ ఇంటి ముచ్చటనీ పల్లెసద్దులన్ని ఇసుర్రాయి చుట్టే పొట్టుపొట్టు అయితుండేవి. ఒకప్పుడు ఇసుర్రాయిమీద ఇసిరిన తిండిగింజల్ని తిని రాయిలాగా గట్టితనపు పాయము మనిషి మనిషిలో ఉర్కులాడుతుండేది. ఈ రాయికింద నలిగిన కూడుతిన్నవారికి ఎడెద్దులు తినే మ్యాత మోపును కూడా ఒక్కపెట్టున నెత్తికెత్తుకునే బలముండేది. పెండ్లిలప్పుడు ఐదుమంది కలిసి చేతులకు కంకణాలు కట్టుకొని కొత్త జొన్నలు ఇసిరి గమ్రం జరిగితేనే పచ్చటిపందిట్లో పెండ్లిటికి రూపునిచ్చేది. పాతగోడ ఇడుపుకు ఇల్లంత సుగ్గిబోయిన ఇసుర్రాయి అరుగుమీద ఓ మూలకు ఇంటిని కాపుగాసే బువ్వకుండ. ఇసుర్రాయి పై ఇసిరి వంటచేసే ఇంటాడి మనిషి ఫుస్తీ తగ్గకుండా వందయేండ్ల జీవితకాలం మాత్రం కాయిదంమీద రాసియ్యవచ్చు. ఇప్పుడు ఇసుర్రాయి మూలకుపడ్డ ఆస్తి రేపటితరం మరిచిపోయి చరిత్రలో శాసనాల జాబితాలోకినెట్టేయబడ్డది. ఏనాటికైనా ఇసుర్రాయిది వన్నెతగ్గని చారిత్రక జ్ఞాపకం.
పెద్దలు ఇంట్లో ఖాళీగా ఉండే బదులుగా రేపటి తరమైన మీ పిల్లలకు మీ మూడు తరాల కథను భాగాలు భాగాలుగా కత్తరించి వాక్యాల వారధి కట్టండి. పుస్తకాల్లో లేని సిలబస్ ను టీచర్లు చెప్పలేని అనుభవాలను ఏ ప్రయోగశాల నేర్పలేని పాఠాలను ఏ సమాజం ఇవ్వలేని జ్ఞానాన్ని మీ ఇండ్లలో మీరే వంతులేసుకొని పాఠాలు పాఠాలుగా చెప్పండి. ప్రతిరోజు సద్దసంకటితో గొడ్డుకారం కల్పుకొని తిని పండగనాడొక్కటే పరిగకంకులను యేరుకొచ్చి బండమీద రాల్పి తూర్పారబట్టి రొట్లో దంచి కట్టెలపొయ్యిమీద కొత్తకుండలో ఉడికేసుకొని ఉడుకుడుకు జేజబువ్వను ఊదుకొని తిన్న సుద్దులను వివరించండి. మీ తాతవ్వల సుద్దులను సింతొక్కు తిన్నంత కమ్మగా మీ అమ్మనాన్నల పడబాట్లను కలెంబలి తాగి బత్కిన బత్కులను మీ జీవిత సాధకబాధలను ఈతకల్లు తాగినంత తీయ్యగా పూసగుచ్చినంత సుతారంగా అల్లి చెప్పండి. అద్దరూపాయి కూలీకి పొద్దుముక్కులు మట్టిమోసి కలుక్కుమన్న పాత రోజులను నెమరేయండి యాభై రూపాయలకు యాడాదిపాటు గాసంచేసిన గడ్డుకాలాన్ని పిల్లల వాకిండ్లముందు సాన్కెజల్లండి. తొలి కోడికూతకే పడమటికి గొరుకొల్లు పొడవంగనే ఎరువుబండ్లుగట్టి మూనిమాపుదాకా ముడ్లు ఇరిగేదాకా కష్టపడిన గాథలను చెప్పండి. ఊరంతా పండగజేస్తుంటే ఉగాదినాడు సెంబునీళ్ళుతాగి ఉపాసం పండుకున్న ముచ్చటేదైన ఉంటే చెప్పండి. ఊరంత ఉమ్మిచ్చి ఉన్నపొలం సరీకుడు గుంజుకుంటే నెత్తిన మూటగట్టుకొని సుగ్గిబోతుంటే ఉండమని అడిగిటోడు లేని జ్ణాపకాలను కంట్లనీళ్ళురాల్పుకుంటా మీ పిల్లలకు చెప్పండి. బువ్వలేక గంజితాగి పడుకున్న రాత్రులను గుర్తుచేయండి రొట్టెదొరకని కాలంలో ఈతపండ్లుతిని మోటగొట్టిన మునపటి దినాలను ఎరుకచేయండి. కుంచెడు గింజలకు ఆరుఎకరాల మాగాణం దొరకు రాసిచ్చిన కాయిదాలను చూపించండి రొట్టెదొరకక కానీదేశం వలసబోయి మూడొందల కిలోమైటర్లు నడిచిన బాటల సంగతులను యాదిజేయండి. ఆ ఊరు ఈ ఊరు తిరిగి మూడు ఊర్లలో పొయ్యిబెట్టి ముప్పుతిప్పలు పడినా యతలను కానీదానికి ఐనదానికి కొట్లాటకొచ్చి కొంపలు నాశనంజేసిన పగవాడి పంతాలను శాసబోయండి. రోగమోస్తే సంకలున్న పిల్లల్ని సంపుకున్న పొద్దులను గొత్తుచేయండి పాసిన బువ్వకు పొద్దంత పనిజేసిన కన్నీటి వలపోతలను తెల్పండి. మీ పిల్లలకు బలిసినోడికి బీదోడికి తేడాలు కష్టపడేటోడు కూసోని తీనేటోడి భేదాలు అంటరానోడు అంటేటోడి విలువలు పెదాలపై నవ్వు లోపలంత విషజనాల కథలు ఒక్కొక్కటి ఓనమాల తీరుగా చెప్పండి. మీ పిల్లలకు ఏ కథలు చెప్పకండి ఏ గ్రంథాలు చదవని చెప్పొద్దు మీ కథలే ఏ కథకు సాటిరాని గాథాలు. మీ పిల్లలకు ఏ కాశీ మజిలీ కథలొద్దు ఏ బట్టి విక్రమార్క కథలొద్దు ఇంకే పంచతంత్ర కథలొద్దు మీ కథలే చెప్పండి మీ కథలకు మించిన కథలు ఈ ప్రపంచమంత వెతికినా దొరకవు. (ఇదంతా నా జీవితకాలంలో మా అమ్మనాన్న మా అన్న చెప్పినవే ఇక్కడ రాశాను.)
స్పేస్ షటిల్
స్పేస్ షటిల్, పాక్షికంగా మరల మరల వినియోగించదగిన అంతరిక్ష నౌకా వ్యవస్థ. భూ నిమ్న కక్ష్య లోకి వెళ్ళి వెనక్కి తిరిగి వచ్చే నౌక (అర్బిటర్), ఈ వ్యవస్థలో భాగం. ఇది 1981 నుండి 2011 వరకు నేషనల్ ఏరోనాటిక్స్ అండ్ స్పేస్ అడ్మినిస్ట్రేషన్ (నాసా) వారి అంతరిక్ష నౌకల కార్యక్రమంలో భాగంగా పనిచేసింది. అధికారికంగా ఈ కార్యక్రమం పేరు స్పేస్ ట్రాన్స్‌పోర్టేషన్ సిస్టమ్ (అంతరిక్ష రవాణా వ్యవస్థ - ఎస్‌టిఎస్). పునర్వినియోగ అంతరిక్ష నౌకా వ్యవస్థ కోసం 1969 లో తయారు చేసిన ప్రణాళిక నుండి ఈ పేరును తీసుకున్నారు. ఆ ప్రణాళికలో పొందుపరచిన అంశాల్లో అభివృద్ధి కోసం నిధులు సమకూర్చిన ఏకైక అంశం ఇది. నాలుగు కక్ష్య పరీక్షా యాత్రలలో మొదటిది 1981 లో జరిగింది. 1982 నుండి మొదలైన కార్యాచరణ యాత్రలకు ఇది నాంది పలికింది. మొత్తం ఐదు స్పేస్ షటిల్ ఆర్బిటర్ వాహనాలను నిర్మించారు. ఫ్లోరిడాలోని కెన్నెడీ స్పేస్ సెంటర్ (కెఎస్సి) నుండి 1981 నుండి 2011 వరకు ప్రయోగించిన మొత్తం 135 యాత్రల్లో అనేక ఉపగ్రహాలు, అంతరిక్ష ప్రోబ్‌లు, హబుల్ స్పేస్ టెలిస్కోప్ (HST) ను ప్రయోగించారు. కక్ష్యలో అనేక శాస్త్ర విజ్ఞాన ప్రయోగాలు నిర్వహించారు. అంతర్జాతీయ అంతరిక్ష కేంద్రం నిర్మాణం లోను, మరమ్మత్తుల్లోనూ ఇవి పాల్గొన్నాయి. స్పేస్ షటిల్ చేసిన యాత్రలన్నింటి మొత్తం యాత్రా సమయం 1322 రోజుల, 19 గంటల, 21 నిమిషాల 23 సెకన్లు.
స్పేస్ షటిల్‌లో 3 ప్రధాన భాగాలుంటాయి: కక్ష్యా వాహనం (భూమ్మీదికి తిరిగివచ్చే వాహనం ఇదే. దీన్నే ఆర్బిటర్ అని కూడా అంటారు), ఒక జత ఘన ఇంధన రాకెట్ బూస్టర్లు (SRB), ఒక బయటి ఇంధన ట్యాంకు (ET). కక్ష్యా వాహనంలో RS-25 అనే మూడు క్లస్టర్డ్ రాకెట్‌డైన్ ప్రధాన ఇంజన్లుంటాయి. బయటి ఇంధన ట్యాంకులో ద్రవ హైడ్రోజన్, ద్రవ ఆక్సిజన్ లు ఉంటాయి. సాంప్రదాయిక రాకెట్టు లాగానే స్పేస్ షటిల్ కూడా నిట్టనిలువుగా పైకి లేస్తుంది. రెండు SRB లు కక్ష్యా వాహనం లోని మూడు ప్రధాన ఇంజిన్లతో పాటు సమాంతరంగా పనిచేస్తాయి. కక్ష్యా వాహనం లోని మూడు ప్రధాన ఇంజిన్లకు ఇంధనం బయటి ఇంధన ట్యాంకు నుండి లభిస్తుంది. వాహనం కక్ష్యలోకి చేరకముందే SRB ల లోని ఇంధనం పూర్తిగా మండిపోయి, విడిపోతాయి. కక్ష్యలోకి ప్రవేశించే ముందు, బయటి ఇంధన ట్యాంకు (ET) కూడా విడిపోతుంది. కక్ష్యలో ఉండగా కక్ష్యా వాహనం, కక్ష్య విన్యాస వ్యవస్థ (OMS) లోని రెండు ఇంజన్లను ఉపయోగిస్తుంది. అంతరిక్షంలో పనులు పూర్తయ్యాక, వెనక్కి తిరిగి వచ్చేందుకు గాను కక్ష్య నుండి విడివడి, భూవాతావరణం లోకి తిరిగి ప్రవేశించేందుకు కక్ష్యా వాహనం ఈ OMS నే వినియోగిస్తుంది. భూవాతావరణం లోకి ప్రవేశించాక, రాపిడి వల్ల ఉత్పన్నమయ్యే విపరీతమైన ఉష్ణం నుండి ఉష్ణ రక్షక పలకలు వాహనాన్ని రక్షిస్తాయి. భూమికి తిరిగి వచ్చాక ఇది, రన్‌వేపై ఒక విమానం లాగా దిగుతుంది. సాధారణంగా ఫ్లోరిడా లోని కెన్నడీ అంతరిక్ష కేంద్రంలో దిగుతుంది. లేదా కాలిఫోర్నియాలోని ఎడ్వర్డ్స్ ఎయిర్ ఫోర్స్ బేస్ లో దిగుతుంది. ఎడ్వర్డ్స్ వద్ద దిగితే, అక్కడి నుండి ప్రత్యేకంగా తయారు చేసిన బోయింగ్ 747 విమానంపై కక్ష్యా వాహనాన్ని తిరిగి KSC కి తీసుకువెళ్తారు.
తొట్టతొలి కక్ష్యా వాహనం, ఎంటర్‌ప్రైజ్ ను 1976 లో నిర్మించారు. దీన్ని అప్రోచ్, ల్యాండింగ్ పరీక్షల కోసం ఉపయోగించారు. దీనికి కక్ష్య లోకి వెళ్ళే సామర్ధ్యం లేదు. ఆ తరువాత నాలుగు పూర్తిగా పనిచేసే కక్ష్యా వాహనాలను నిర్మించారు. అవి: కొలంబియా, ఛాలెంజర్, డిస్కవరీ, అట్లాంటిస్. వీటిలో రెండు ప్రమాదాల్లో నాశనమయ్యాయి. 1986 లో ఛాలెంజర్, 2003 లో కొలంబియా నౌకలు ప్రమాదాల్లో నాశనమైనపుడు మొత్తం పద్నాలుగు మంది వ్యోమగాములు మరణించారు. ఐదవ కార్యాచరణ (మొత్తమ్మీద ఆరవది) వాహనం, ఎండీవర్ ను 1991 లో ఛాలెంజర్ స్థానంలో ప్రవేశపెట్టారు. 2011 జూలై 21 న అట్లాంటిస్ చేసిన చిట్టచివరి యాత్రతో నాసా, స్పేస్ షటిల్ కార్యక్రమానికి ముగింపు పలికింది. ఆ తరువాత నుండి 2020 మే 30 న జరిగిన మొదటి వ్యాపారాత్మక క్రూ డెవలప్‌మెంట్ కార్యక్రమ ప్రయోగం జరిగే వరకూ అమెరికా తమ వ్యోమగాములను అంతర్జాతీయ అంతరిక్ష కేంద్రానికి పంపించడానికి రష్యా వారి సోయుజ్ అంతరిక్ష నౌకను వాడుకుంది.
రూపకల్పన, అభివృద్ధి
1981 - 1982 లో నాసా, కొలంబియాతో మరో మూడు పరీక్షా యాత్రలు జరిపింది. 1982 జూలై 4 న, కెన్ మాట్టింగ్లీ, హెన్రీ హార్ట్స్‌ఫీల్డ్ జరిపిన STS-4 యాత్రలో స్పేస్ షటిలు, ఎడ్వర్డ్స్ AFB వద్ద ఉన్న కాంక్రీట్ రన్‌వే పైన దిగింది. నాటి అమెరికా అధ్యక్షుడు రోనాల్డ్ రీగన్, అతని భార్య, సిబ్బందిని కలుసుకున్నారు. STS-4 తరువాత, నాసా తన అంతరిక్ష రవాణా వ్యవస్థ (STS) కార్యోన్ముఖమైనట్లు ప్రకటించింది.
షటిలు వివరాలు
పునర్వినియోగం కోసం రూపొందించిన మొట్టమొదటి కార్యాచరణ కక్ష్యా వాహనం, స్పేస్ షటిల్. ప్రతి కక్ష్యావాహనం అంచనా జీవిత కాలం 100 ప్రయోగాలు లేదా పదేళ్ళు. అయితే ఆ తరువాత దీన్ని పొడిగించారు. ప్రయోగ సమయంలో స్పేస్ షటిల్లో, ఒక కక్ష్యా వాహనం (ఇందులోనే సిబ్బంది, పేలోడ్ ఉంటాయి), బాహ్య ఇంధన ట్యాంకు (ఇటి), రెండు ఘన రాకెట్ బూస్టర్‌లు (ఎస్‌ఆర్‌బి) ఉంటాయి.
వివిధ షటిల్ విభాగాల బాధ్యతలను నాసాకు చెందిన వివిధ కేంద్రాలు తీసుకున్నాయి. భూమధ్యరేఖాయుత కక్ష్యల్లోకి చేసే ప్రయోగాలకు సంబంధించి, కార్యకలాపాలను నిర్వహించే బాధ్యత KSC ది కాగా, వాండెన్‌బర్గ్ వైమానిక స్థావరానికి ధ్రువీయ కక్ష్యల్లోకి చేసే ప్రయోగాల బాధ్యతను అప్పజెప్పారు. అయితే, షటిల్ చేసిన యాత్రలన్నీ భూమధ్యరేఖా కక్ష్యల్లోకే, ధ్రువీయ కక్ష్యల్లోకి అసలు యాత్రలేమీ చెయ్యలేదు. షటిల్ కార్యకలాపాలన్నిటికీ కేంద్ర బిందువు జాన్సన్ స్పేస్ సెంటర్ (JSC). ప్రధాన ఇంజన్లు, బాహ్య ట్యాంకు, ఘన రాకెట్ బూస్టర్ల బాధ్యత MSFC ది. జాన్ సి. స్టెనిస్ స్పేస్ సెంటర్ ప్రధాన ఇంజను‌ పరీక్షలు నిర్వహించింది. గొడ్దార్డ్ స్పేస్ ఫ్లైట్ సెంటర్ గ్లోబల్ ట్రాకింగ్ నెట్‌వర్క్‌ను నిర్వహించింది.
కక్ష్యా వాహనం
alt=The five Space Shuttle orbiters launching|center|thumb| షటిల్ లాంచ్ ప్రొఫైల్స్. ఎడమ నుండి: కొలంబియా, ఛాలెంజర్, డిస్కవరీ, అట్లాంటిస్, ఎండీవర్ |715x715px పైకి వెళ్ళేటపుడు నిట్టనిలువుగా రాకెట్టులా లేచి, వెనక్కి వచ్చేటపుడు గ్లైడరులాగా దిగే సామర్థ్యం ఉండేలా కక్ష్యా వాహనాన్ని రూపొందించారు. దీని మూడు-భాగాల ఫ్యూసెలేజిలో సిబ్బంది విభాగం, కార్గో విభాగం, ఫ్లైట్ ఉపరితలాలు, ఇంజన్లు ఉంటాయి. వాహనం వెనుక భాగంలో ప్రధాన ఇంజన్లు (SSME) ఉంటాయి. ఇవి ప్రయోగ సమయంలో అవసరమైన థ్రస్ట్‌ను అందిస్తాయి. అలాగే అంతరిక్షం లోకి ప్రవేశించాక, సరైన కక్ష్య లోకి వెళ్ళడానికి, కక్ష్యలను మార్చడానికి, కక్ష్య నుండి బయటికి వచ్చేయడానికి ఈ ఇంజన్లను ఉపయోగిస్తారు. దాని డబుల్ డెల్టా రెక్కలు 18 మీటర్ల పొడవున, లోపలి అంచు వద్ద 81°, బయటి అంచు వద్ద 45° కోణం లోనూ ఉంటాయి. పిచ్‌ను నియంత్రించడానికి, పునఃప్రవేశం సమయంలో విమానాన్ని నియంత్రించడానికి అవసరమైన చుక్కాని వగైరా ఏర్పాట్లు ఉన్నాయి. ల్యాండింగ్ అయిన తర్వాత వాహనం వేగాన్ని తగ్గించేందుకు రెండు దశల డ్రాగ్ పారాచూట్ వ్యవస్థ ఉంది. ఈ కక్ష్యా వాహనానికి ముడుచుకునే ల్యాండింగ్ గేర్‌ వ్యవస్థ ఉంది. ప్రధాన ల్యాండింగ్ గేర్‌లో రెండు బ్రేకులు ఉన్నాయి. ముందరి ల్యాండింగ్ గేర్‌లో ఎలక్ట్రో-హైడ్రాలిక్ స్టీరింగు పద్ధతి ఉంది.
సిబ్బంది
స్పేస్ షటిల్ సిబ్బంది ప్రతి యాత్రకూ మారుతూ ఉంటారు. పరీక్షా యాత్రల్లో ఇద్దరు సభ్యులే ఉన్నారు. తరువాతి యాత్రల్లో సాధారణంగా ఏడుగురు వ్యోమగాములు ఉన్నారు. STS-61A యాత్రలో మాత్రం ఎనిమిది మంది సిబ్బంది ఉన్నారు.
బాహ్య ఇంధన ట్యాంకు
alt=The view from the orbiter of the external tank after separation|thumb| STS-29 లో వేరు పడి భూమిపై పడిపోతున్న బాహ్య ఇంధన ట్యాంకు స్పేస్ షటిల్ బాహ్య ఇంధన ట్యాంకు (ET) స్పేస్ షటిల్ మెయిన్ ఇంజిన్లకు అవసరమైన ఇంధనాన్ని తీసుకువెళ్తుంది. కక్ష్యా వాహనాన్ని, ఘన రాకెట్ బూస్టర్‌లనూ అనుసంధానించే భాగం కూడా ఇదే. 47 మీటర్ల పొడవు, 8.4 మీటర్ల వ్యాసంతో ఉండే ఈ ట్యాంకులో ద్రవ ఆక్సిజన్ (LOX) కు, ద్రవ హైడ్రోజన్ (LH 2 ) కు విడివిడిగా ట్యాంకులు ఉంటాయి. 15 మీటర్ల పొడవుండే లాక్స్ ట్యాంకు ET ముక్కులో ఉంటుంది. LH 2 ET లో అధిక భాగాన్ని ఆక్రమిస్తుంది. ఇది 29 మీటర్ల పొడవుంటుంది. స్పేస్ షటిలు పైకి వెళ్ళేటపుడు ఉత్పన్నమయ్యే వేడిని తట్టుకోడానికి ET ఉపరితలంపై నారింజ రంగు ఫోమును స్ప్రే చేస్తారు.
పైకెగసే సమయం నుండి కటాఫ్ వరకూ షటిల్ ప్రధాన ఇంజన్లకు అవసరమైన ఇంధనాన్ని ఈ ట్యాంకు అందిస్తుంది. ఇంజిన్ ఆగిపోయిన 18 సెకన్ల తర్వాత కక్ష్య వాహనం నుండి ET విడిపోతుంది. విడీపోయే సమయంలో, ముక్కు నుండి ఆక్సిజన్ వెలువడుతూ ట్యాంకు పల్టీలు కొట్టేలా చేస్తుంది, దీంతో అది పునఃప్రవేశం జరిగేటపుడు విచ్ఛిన్నమై పోతుంది. స్పేస్ షటిల్ వ్యవస్థ లోని ప్రధాన భాగాల్లో ET ఒక్కటే తిరిగి ఉపయోగపడని అంగం. ఇది బాలిస్టిక్ పథంలో ప్రయాణిస్తూ హిందూ మాహాసముద్రంలో గాని, పసిఫిక్ మహాసముద్రంలో గానీ పడిపోతుంది.
ఘన రాకెట్ బూస్టర్లు
alt=Two Solid Rocket Boosters that are not attached to an external tank or orbiter|కుడి|thumb| ఇంధన ట్యాంకు తోను, కక్ష్యా వాహనం తోనూ జతపరచడానికి ముందు మొబైల్ లాంచర్ ప్లాట్‌ఫారమ్‌ పై ఉన్న రెండు SRB లు సాలిడ్ రాకెట్ బూస్టర్లు (SRB) పైకెగసే సమయంలో స్పేస్ షటిల్ కు అవసరమైన థ్రస్టులో 71.4% అందిస్తాయి. ఇప్పటివరకు ఏ అంతరిక్ష రాకెట్టులోనైనా వాడిన ఘన చోదక మోటార్లలో కెల్లా అత్యంత పెద్దవి. 45 మీటర్ల పొడవు, 3.7 మీటర్ల వ్యాసంతో ఉండే ఎస్‌ఆర్‌బి 68 టన్నుల బరువుంటుంది. దీని శంఖాకార ముక్కులో సెపరేషన్ మోటార్లు, పారాచూట్ వ్యవస్థలూ ఉంటాయి. ప్రయాణ మార్గంలో అవసరమైన సర్దుబాట్లను వీలు కలిగించడానికి 8° వరకు గింబాల్ చేయగల సామర్థ్యం వీటి నాజిల్ కు ఉంది.
లాంచి
కౌంట్‌డౌన్ సమయంలో మిషన్ సిబ్బంది, లాంచ్ కంట్రోల్ సెంటర్ (ఎల్‌సిసి) సిబ్బంది వివిధ వ్యవస్థలను తనిఖీ చేస్తారు.
సుమారు T + 123 సెకండ్ల వద్ద షటిలు 46 కిలోమీటర్ల ఎత్తున ఉండగా SRB లను ప్రధాన ట్యాంకుకు కలిపి ఉంచే బోల్టులు పేలిపోయి బూస్టర్లు విడిపోతాయి. విడిపోయాక ఈ బూస్టర్లు 67 కిలోమీటర్ల ఎత్తుకు చేరి ఆ పై అట్లాంటిక్ మహాసముద్రంలోకి పారాచూట్ల సాయంతో దిగుతాయి.
T + 8.5 నిముషాల వద్ద ప్రధాన ఇంజన్లు కటాఫ్ అవుతాయి. దీనికి 6 సెకన్ల ముందు, RS-25 ఇంజన్ల థ్రస్టును 67% కి తగ్గిస్తారు. GPC లు బయటి ఇంధన ట్యాంకులో మిగిలి ఉన్న LOX, LH 2 ను పారబోసి, ట్యాంకును విడదీసి అంతరిక్షం లోకి తోసేస్తుంది. ఈ ట్యాంకు బాలిస్టిక్ పథంలో పడిపోతూ భూవాతావరణం లోకి ప్రవేశించి మండిపోతుంది. కొన్ని చిన్న ముక్కలు హిందూ మహా సముద్రంలో గానీ పసిఫిక్ మహాసముద్రంలో గానీ పడిపోతాయి.
తొలి యాత్రల్లో లక్ష్యిత కక్ష్యను చేరుకోవడానికి OMS ను రెండు సార్లు మండించేవారు. STS-38 తరువాత చేసిన యాత్రల్లో సరైన అపోజీని సాధించడానికి RS-25 ఇంజిన్లను ఉపయోగించారు. కక్ష్యను వృత్తాకారం లోకి మార్చడానికి OMS ఇంజిన్లను ఉపయోగించారు. కక్ష్య ఎత్తు, వాలు యాత్రను బట్టి మారుతూంటాయి. స్పేస్ షటిలు కక్ష్యలు 220 కిలోమీటర్లు, 620 కిలోమీటర్ల మధ్య మారుతూండేవి.
కక్ష్యలో ఉండగా
alt=The Space Shuttle Endeavour docked with the International Space Station|కుడి|thumb| STS-134 యాత్రలో ఎండీవర్, ISS తో డాకింగైంది. నిర్దేశించిన పనిని బట్టి స్పేస్ షటిల్ ప్రవేశించిన కక్ష్య రకం ఆధారపడి ఉంటుంది. పునర్వినియోగ స్పేస్ షటిల్ యొక్క ప్రారంభ రూపకల్పన వాణిజ్య, ప్రభుత్వ ఉపగ్రహాలను మోహరించడానికి గాను ఉద్దేశించారు. ఆయా ఉపగ్రహాలను బట్టి షటిలు కక్ష్యను నిర్ణయించేవారు. ఛాలెంజర్ విపత్తు తరువాత, వాణిజ్య పేలోడ్‌లు కోసం డెల్టా II వంటి రాకెట్లను వినియోగించారు. స్పేస్ షటిల్ ను హబుల్ స్పేస్ టెలిస్కోప్,, స్పేస్‌ల్యాబ్  గెలీలియో అంతరిక్ష నౌక వంటి శాస్త్రీయ పేలోడ్‌ల కోసం వాడారు. STS-74 నుండి కక్ష్యావాహనం మిర్ అంతరిక్ష కేంద్రంతో డాకింగ్‌లు నిర్వహించింది. షటిలు చివరి దశాబ్ద ఆపరేషన్లో, దాన్ని అంతర్జాతీయ అంతరిక్ష కేంద్ర నిర్మాణానికి ఉపయోగించారు. యాత్రల వ్యవధి చాలా వరకు కొద్ది రోజుల నుండి రెండు వారాల వరకు ఉండేవి. 17 రోజుల 15 గంటల వ్యవధి గల STS-80 యాత్ర అత్యంత సుదీర్ఘమైనది
పునఃప్రవేశం, ల్యాండింగు
alt=Discovery deployed a parachute to slow itself after landing|కుడి|thumb| STS-124 యాత్రలో దిగిన తరువాత డిస్కవరీ దాని బ్రేక్ పారాచూట్‌ను నియోగించింది
కక్ష్యావాహనం 3 కిలోమీటర్ల ఎత్తులో ఉన్నప్పుడు, 150 మీ/సెకండు వేగంతో ప్రాయణిస్తూండగా ల్యాండింగ్ దశ మొదలౌతుంది. ల్యాండింగ్ గేర్ నేలను తాకిన తరువాత, సిబ్బంది డ్రాగ్ చ్యూట్ను మోహరిస్తారు. వాహన వేగం 72 మీ/సె కు తగ్గినపుడు చక్రల బ్రేకులను వేస్తారు. చక్రాలు ఆగిన తరువాత, సిబ్బంది విమాన భాగాలను నిష్క్రియం చేసి బయటికి రావడానికి సిద్ధమౌతారు.
స్పేస్ షటిల్ కార్యక్రమం
స్పేస్ షటిల్ 1981 ఏప్రిల్ 12 నుండి 2011 జూలై 21 వరకు యాత్రలు చేసింది. కార్యక్రమంలో అంతరిక్ష నౌక మొత్తం 135 యాత్రలు చేసింది. వీటిలో 133 సురక్షితంగా తిరిగి వచ్చాయి. దాని జీవితకాలమంతా, అంతరిక్ష నౌకను శాస్త్రీయ పరిశోధనలకు, వాణిజ్య అవసరాలకు,  సైనికావసరాలకు,  శాస్త్రీయ పేలోడ్‌లకూ  ఉపయోగించారు. మిర్, అంతర్జాతీయ అంతరిక్ష కేంద్రాల నిర్మాణం లోను, ఆపరేషన్‌లోనూ పాల్గొంది. దాని జీవితకాలంలో అమెరికా వ్యోమగాములను అంతరిక్షం లోకి తీసుకెళ్ళిన ఏకైక వాహనం స్పేస్ షటిలే. 2020 మే 30 న క్రూ డ్రాగన్ డెమో -2 ను ప్రయోగించే వరకు వీటికి ప్రత్యామ్నాయం లేదు.
విపత్తులు
1986 జనవరి 28 న STS-51-L యాత్రలో, ప్రయోగించిన 73 సెకండ్ల తరువాత కుడి SRB లోని వైఫల్యం కారణంగా ఛాలెంజర్ పేలి పోయింది. అందులో ఉన్న ఏడుగురు వ్యోమగాములు మరణించారు. ఓ-రింగ్ వైఫల్యం ఈ విపత్తుకు మూలం. 12oC కంటే తక్కువ ఉష్ణోగ్రతల వద్ద ఓ-రింగుల పనితీరు పట్ల ఇంజనీర్లు వెలిబుచ్చిన ఆందోళనలను నాసా నిర్వాహకులు విస్మరించారు.
2003 ఫిబ్రవరి 1 న, కొలంబియా భూవాతావరణం లోకి తిరిగి ప్రవేశించేటప్పుడు విచ్ఛిన్నమైంది. ఏడుగురు సిబ్బంది మరణించారు. ప్రయోగ సమయంలో రెక్క అంచుకు నష్టం జరిగింది. నష్ట తీవ్రతను అంచనా వేసేందుకు రక్షణ శాఖ తీసిన హై-రిజల్యూషన్ చిత్రాలు కావాలని గ్రౌండ్ కంట్రోల్ ఇంజనీర్లు మూడు వేర్వేరు అభ్యర్థనలు చేశారు. ఈ నష్టాన్ని అంచనా వేసేందుకు కొలంబియా లోని వ్యోమగాములు అంతరిక్షంలో ఉండగా బయటికి వచ్చి స్పేస్ వాక్ చేసేందుకు అనుమతి ఇవ్వాలని కూడా వారు అడిగారు. రెంటినీ నాసా తిరస్కరించింది. దాంతో అట్లాంటిస్ షటిలును పంపి వ్యోమగాములను వెనక్కి రప్పించే అంశాన్ని నాసా పరిగణించనే లేదు.
విరమణ
2004 జనవరి లో స్పేస్ షటిల్ పని విరమణను ప్రకటించారు. ప్రెసిడెంట్ జార్జ్ డబ్ల్యు. బుష్ తన విజన్ ఫర్ స్పేస్ ఎక్స్ప్లోరేషన్ను ప్రకటించాడు. ISS నిర్మాణాన్ని పూర్తి చేసిన తర్వాత అంతరిక్ష నౌకను విరమించుకోవాలని ఇది పిలుపునిచ్చింది. చిట్టచివరి యాత్ర STS-135, 2011 జూలై 8 న మొదలై, 2011 జూలై 21 న 5:57 కు KSC లో దిగింది. అప్పటి నుండి 2020 మే 30, న క్రూ డ్రాగన్ డెమో -2 ప్రయోగించే వరకు అమెరికా, తన వ్యోమగాములను అంతరిక్షం లోకి పంపించేందుకు రష్యన్ సోయుజ్ అంతరిక్ష నౌకను వాడుకుంది.
మూలాలు
వర్గం:అంతరిక్ష వాహనాలు వర్గం:ఈ వారం వ్యాసాలు
ప్రపంచ చర్మ క్యాన్సర్ అవగాహన దినోత్సవం
ప్రపంచ చర్మ క్యాన్సర్ అవగాహన దినోత్సవం ప్రతి సంవత్సరం సెప్టెంబర్ 15న నిర్వహించబడుతోంది. చర్మ క్యాన్సర్ (లింఫోమా) పై అవగాహన పెంచడానికి ఈ దినోత్సవం జరుపుకుంటారు. ప్రపంచంలోని 52 దేశాలలోని చర్మ క్యాన్సర్ రోగులకు సంబంధించిన 83 సంస్థలు ఈ దినోత్సవాన్ని ప్రారంభించాయి.
చరిత్ర
రోగ లక్షణాలను గుర్తించడానికి, రోగ నిర్ధారణలు చేయడానికి, చికిత్సపరంగా ప్రజల్లో అవగాహన పెంచడానికి 2004లో ఈ దినోత్సవం ప్రారంభించబడింది. 2004లో ఈ దినోత్సవాన్ని ప్రారంభించినప్పటి నుండి, అర్జెంటీనాలో కళా ప్రదర్శనలు, ఫ్రాన్స్‌లో బైక్ ర్యాలీలు, న్యూజిలాండ్‌లో సెమినార్లు వంటి వివిధ కార్యక్రమాలతో ప్రపంచ చర్మ క్యాన్సర్ అవగాహన దినోత్సవంకు అంతర్జాతీయంగా గుర్తింపు వచ్చింది. ప్రపంచవ్యాప్తంగా ఉన్న వైద్యులు, నర్సులు, ఇతర ఆరోగ్య సిబ్బంది అందరూ కలిసి రోగులు, వారి కుటుంబాలకు చర్మ క్యాన్సర్ సంకేతాలు, లక్షణాల గురించి తెలిపి ప్రపంచవ్యాప్తంగా వేలాదిమంది ప్రజల జీవితాలను ఈ వ్యాధి ఎలా ప్రభావితం చేస్తుందనే దాని గురించి అవగాహన కలిగించడానికి ఈ దినోత్సవం ఒక వేదికగా ఉపయోగపడుతోంది.
ఇతర వివరాలు
చర్మ క్యాన్సర్ నిరంతరం పెరిగే ఒక ప్రాణాంతక వ్యాధి. ప్రపంచవ్యాప్తంగా ఒక మిలియన్ మంది ప్రజలు ఈ చర్మ క్యాన్సర్ బారిన పడ్డారు. ప్రతిరోజూ దాదాపు 1,000 మంది కొత్తవారికి ఈ వ్యాధి వ్యాపిస్తున్నట్టు నిర్ధారణ అవుతోంది, అయితే చర్మ క్యాన్సర్ గురించిన సంకేతాలు, లక్షణాల గురించిన ప్రచారం చాలా తక్కువ ఉంది.
మూలాలు
వర్గం:అంతర్జాతీయ దినములు
త్రిగుణ్
అరుణ్‌ అదిత్‌ తెలుగు మరియు తమిళ చిత్రాల్లో నటించిన సినిమా నటుడు. ఆయన 2009లో వచ్చిన కథ సినిమా ద్వారా సినీ రంగంలోకి అడుగు పెట్టాడు. అదిత్ అరుణ్ 2022లో తన పేరును త్రిగుణ్ గా మార్చుకుంటున్నట్లు ట్విట్టర్ వేదికగా ట్వీట్ లో ఇట్స్ ద న్యూ మీ త్రిగుణ్ అంటూ ప్రకటించాడు.
మూలాలు
వర్గం:తెలుగు సినిమా నటులు
అనుప్పూర్ శాసనసభ నియోజకవర్గం
అనుప్పూర్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం అనుప్పూర్ జిల్లా, షాడోల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
కె.ఆర్.వేణుగోపాల్
కె.ఆర్.వేణుగోపాల్ రిటైర్డు ఐఏఎస్ అధికారి.రెండు రూపాయలకు కిలో బియ్యం పథకం, అంగన్‌వాడీ వంటి కార్యక్రమాల విజయవంతానికి కృషి చేశారు. మానసిక వికలాంగుల కోసం స్వచ్ఛంద సంస్థను,దళిత అధ్యయన కేంద్రాన్ని నిర్వహిస్తున్నారు.అసిస్టెంట్- కలెక్టర్‌గా శిక్షణలో ఉన్నప్పుడే బదిలీకి గురయ్యారు. ప్రధానమంత్రి వి.పి. సింగ్ వద్ద అడిషనల్ సెక్రెటరీగా పనిచేశారు.
మూలాలు
వర్గం:జన్మస్థలం తెలియని వ్యక్తులు వర్గం:ఐ.ఏ.ఎస్.ఆఫీసర్లు
రూపకం
రూపకం అనేది ఆంగ్లములో డ్రామా అనే దానికి సంస్కృతంలో ప్రయోగించే సమానార్ధకపదం. నటులు ఆయా పాత్రల రూపాలను ఆరోపించుకొని అభినయిస్తారు కాబట్టి దీనికి రూపకమని పేరు వచ్చింది. రూపక భేదాల్లో ఒకటి నాటకం. ఇప్పుడు ప్రచారంలో నాటకమనే పదమే ఉంది. అందువల్ల రూపక నాటక పదాలను పర్యాయపదాలుగా వాడతారు.
రూపకభేదాలు
రస, వస్తు, నాయకాది భేదాలను బట్టి ఈ రూపకాలను పది రకాలుగా విభజించారు. (ధనంజయుని దశరూపకం )
వర్గం:తెలుగు నాటకరంగం
తిరునావాయ్
తిరునావాయ్ (ఆంగ్లం: Tirunavaya or Tirunavai) ఒక పవిత్రమైన క్షేత్రము. ఇది 108 వైష్ణవ దివ్యదేశాలులో ఒకటి. ఇది కేరళ రాష్ట్రంలో షోరనూర్ దగ్గరలోనున్నది.
విశేషాలు
మలైనాడు సన్నిధులలో తాయార్లకు వేరుగా సన్నిధి ఇచట మాత్రమే ఉంది. సర్వేశ్వరుని వియోగముచే కలిగిన దుఃఖ సముద్రమును దాటించు నావ వంటి వాడు ఈ స్వామి.
పేరువెనుక చరిత్ర
ఇక్కడి స్వామిని నావగా వసించునట్టివాడు అని పేర్కొనబడుటచే ఈ దేశానికి తిరునావాయ్ అని నామము వచ్చింది.
సాహిత్యంలో తిరునావాయ్
శ్లోకము : శ్రీమచ్చెంగమలాభిధాన సరసా యుక్తే పురే సుందరే నావాయ్ నామని వేద మందిర వరే యా మ్యాసనాలంకృతః లక్ష్మీ నాగవరేక్షిత స్సముపయన్ దేవీం మలర్ మంగ ఇ త్యాస్తే స్తుత్య వపు శ్శఠారి కలిజిత్ యుగ్మేణ నారాయణః
పాశురము : కోవాగియ; మావలియై నిలజ్కొణ్డాయ్ తేవాశురమ్; శెత్తవనే తిరుమాలే ! నావా యుఱైగిన్ఱ ఎన్నారణ నమ్బీ; ఆవా వడియా నివ నెన్ఱరుళాయే. - నమ్మాళ్వారు - తిరువాయిమొల్ 9-8-7.
ఇవికూడా చూడండి
వైష్ణవ దివ్యదేశాలు
బయటి లింకులు
వర్గం:వైష్ణవ దివ్యక్షేత్రాలు వర్గం:హిందూ దేవాలయాలు వర్గం:కేరళ పుణ్యక్షేత్రాలు
సిక్కు పండుగల జాబితా
10మంది సిక్కు గురువుల ఆదేశానుసారం సిక్కులు పండుగలు జరుపుకుంటుంటారు. వైశాఖి, దీపావళి వంటి హిందూ  పండుగలు  కూడా జరుపుకుంటారు సిక్కులు.
సిక్కు పండుగలు
వేరే సిక్కు పండుగలు
పైన జాబితాలో లేని కొన్ని ఇతర పండుగలు కూడా సిక్కులకు ఉన్నాయి. దాదాపుగా 45 ఇతర చిన్న పండుగలు కూడా ఉంటాయి సిక్కులకు. వీటిని చాలా వరకు కొన్ని చిన్న పట్టణాల్లో, గ్రామాల్లో జరుపుకుంటారు. 8 సిక్కు గురువుల జన్మదినోత్సవాలు ప్రకాశ్ ఉత్సవ్ లుగా, గురుత్వ బాధ్యతల తరలింపు దినోత్సవాలను గుర్గడి దివస్ లుగా, సిక్కు గురువుల నిర్వాణ దినాలను జ్యోతిజోత్ దివస్ లుగా నిర్వహించుకుంటారు సిక్కులు. శ్రీ గురు హరిగోబింద్ జీ పుట్టిన  వడాలీ గ్రామంలోని చెహర్తా సాహిబ్ గురుద్వారా మందిరంలో బసంత్ పండుగ చేసుకుంటారు. ఇది పతంగుల పండుగ. ఈ ప్రదేశంలో గురూజీ జన్మదినం వంటి పండుగలు కూడా చేసుకుంటారు. అన్ని పండుగలకూ సిక్కులు గురుద్వారకు వెళ్ళి, గురుగ్రంథ సాహిబ్ పఠనం, గుర్బానీ, కీర్తనలు పాత్ లు పాడుతూ గడుపుతుంటారు.